****

ΔΕΛΤΙΟ ΤΥΠΟΥ

Έκθεση- εκδηλώσεις

**Από 14 έως 28 Οκτωβρίου 2024**

“**Αρχιτεκτονικής διάλογοι** - **20 χρόνια Σχολή Αρχιτεκτόνων Μηχανικών Πολυτεχνείου Κρήτης”** *2004 -2024*

*Με αφορμή τα 20  χρόνια λειτουργίας της,  η Σχολή Αρχιτεκτόνων μηχανικών του Πολυτεχνείου Κρήτης οργανώνει έκθεση και σειρά εκδηλώσεων με τίτλο:*

***«Αρχιτεκτονικής διάλογοι.***

***20 χρόνια Αρχιτεκτονική Σχολή Πολυτεχνείου Κρήτης”***

*Τα Χανιά, μια πόλη με σημαντικό ιστορικό αρχιτεκτονικό κατάλοιπο από τη μινωική εποχή έως της μέρες μας αλλά και ενδιαφέρον φυσικό  περιβάλλον,  συνιστά  προνομιακή  θέση για τις αρχιτεκτονικές σπουδές, λειτουργώντας ουσιαστικά ως  εργαστήριο έρευνας για την πόλη και την αρχιτεκτονική.*

*Από το 2004, χρονιά ίδρυσης της Σχολής,  δημιουργικές, ολοκληρωμένες και διεπιστημονικές ακαδημαϊκές προσεγγίσεις  και έρευνες αναπτύσσονται συνεχώς προκειμένου να διευρυνθεί η μαθησιακή εμπειρία των φοιτητών και φοιτητριών, η απόκτηση γνώσεων και οι επαγγελματικές δεξιότητες.*

*Στόχος όλων μας είναι να  προσφέρουμε μια ολοκληρωμένη αρχιτεκτονική  εκπαιδευτική εμπειρία που θα  προετοιμάσει τους φοιτητές  για μια ενδιαφέρουσα επαγγελματική εξέλιξη και παράλληλα να  εμπνεύσουμε το πνεύμα της δημιουργικότητας, της ομαδικής εργασίας και της συλλογικότητας.*

*Με δεδομένο ότι το έργο μιας Σχολής στη διάρκεια δύο δεκαετιών δύσκολα μπορεί να αποτυπωθεί στις περιορισμένες δυνατότητες μιας έκθεσης επιλέχθηκε η ανάπτυξη των εκπαιδευτικών προσεγγίσεων μέσα από πέντε διαλόγους που συνιστούν και τις ενότητες  της έκθεσης. Διάλογος της αρχιτεκτονικής με την πόλη, με το παρελθόν, με τη φύση, την τέχνη και την τεχνολογία*

*Η έκθεση φιλοδοξεί να αναδείξει την ανάπτυξη του προβληματισμού σε σχέση  με τα παραπάνω καίρια και θεμελιώδη ζητήματα σχεδιασμού και  διαχείρισης του χώρου και να δώσει τη δυνατότητα στους επισκέπτες της να γίνουν έστω και για λίγο κοινωνοί της μαγείας της αρχιτεκτονικής δημιουργίας.*

*Κέντρο Αρχιτεκτονικής Μεσογείου, Χανιά,   14-28 Οκτωβρίου 2024*

Κέντρο Αρχιτεκτονικής Μεσογείου (ΚΑΜ) Αίθουσες ισογείου και ορόφου.

**Πρόγραμμα έκθεσης- εκδηλώσεων :**

‘Έναρξη-Εγκαίνια: Δευτέρα 14 Οκτωβρίου και ώρα 19:00

**Ομιλία Παναγιώτη Τουρνικιώτη,** Ομότιμου Καθηγητή ΕΜΠ, ώρα 20:30 - όροφος ΚΑΜ, με τίτλο:

‘’*Kατοικώ σε ένα τόπο του Λόγου: Το κτισμένο έργο στη Μεσόγειο φύση της παγκοσμιότητας ‘’*

**Διάρκεια Έκθεσης:**14 - 28 Οκτωβρίου 2024

**Ωράριο λειτουργίας:**

Καθημερινά 11:00 -21:00

Κυριακή 11:00-15:00

Η είσοδος θα είναι ελεύθερη.

**Συντελεστές** (αλφαβητικά) **:**

**Οργάνωση, επιμέλεια, σχεδιασμός έκθεσης: Σχολή Αρχιτεκτόνων Μηχανικών Πολυτεχνείου Κρήτης**

Αλέξανδρος Βαζάκας Aναπληρωτής Καθηγητής, Κοσμήτορας

 Σπύρος Κακάβας- Επ. Καθηγητής

Mαρία Μανδαλάκη - Επ. Καθηγήτρια

 Γιάννης Τσάρας- Καθηγητής

Πέννυ Χωραφά Αρχιτέκτων Μηχανικός

**Σύλληψη ιδέας Θεματικών ενοτήτων:** Αμαλία Κωτσάκη Καθηγήτρια Πολυτεχνείου Κρήτης, Αναπληρώτρια Κοσμήτωρ Σχολής Αρχιτεκτόνων Μηχανικών

**Επιμέλεια κειμένων**: Δήμητρα Χατζησάββα Καθηγήτρια Πολυτεχνείου Κρήτης

**Μετάφραση :** Άννα Καραγιάννη Επ. Καθηγήτρια Πολυτεχνείου Κρήτης

**Ομάδα εργαστηρίου κατασκευών (φοιτητές) :**

Αναστασοπούλου Θεοδώρα, Αποστόλου Θάνος, Βαρδάκη Μαρία, Γιαννακοπούλου Ιωάννα, Μιχαλάκη Αναστασία, Μπενάκη Αργή, Μπουρμπάκης Λεωνίδας, Ρασούλη Ελένη, Σαχίνη Μαριάννα, Τετράδη Λυδία-Άννα, Μαρίλια Θεοδωσίου, Χρίστινα Χατζηγάκη,

**Ομάδα γραφιστικών-κοινωνικά δίκτυα:** Βαρυτιμιάδη Τερψιθέα, Στρατής Κωνσταντίνος, Περράκη Αθανασία.

**Ομάδα Προβολών ( TucTieLab):** Παπίδη Άννα, Τσιντζέλη Δάφνη, Χριστουλάκης Μάριος

**Δημιουργία Βίντεο**: Χάρης Κωστογλούδης

**Γραφιστική επιμέλεια έκθεσης:** Νίκος Κοσμαδάκης, Thedesignbar

**Συνδιοργανωτές :**

Δήμος Χανίων, ΚΑΜ, Περιφέρεια Κρήτης, ΤΕΕ ΤΔΚ

****